جمهور باشقانلیغی ایله تیشیم ایداره‌سی‌نین رهبری فخرالدین آلتون باتی اؤلکه‌لرینی بؤلوجو ترور تشکیلاتی پ.کا.کا و خالق‌لارین دموکراتیک پارتیسی (ح.د.پ) صلاحیت‌لی‌لری حاقیندا یالان‌لار یایماغا سون قویماغا چاغیریب.
فخرالدین آلتون ترور تشکیلاتی پ.کا.کا-نین قول‌دور باشچی‌سی عبدالله اؤجالانین پوسترلرینین آسیلدیغی اسن‌یورت بولگه سینده ح.د.پ بیناسیندا قئیده آلینان گؤرونتولری پای‌لاشا‌راق، "باتی ح.د.پ/پ.کا.کا یالان‌لارینی یایماغی دایاندیرما‌لی و حقیقتی سؤیلمه‌لی‌دیر" چاغیریشی ائدیب.
آلتون توییتر حسابینداکی اینگیلیسجه پای‌لاشیمیندا اسن‌یورت بولگه سینده ح.د.پ بیناسیندا قئیده آلینان گؤرونتولری یاییب.
گؤرونتولرین تورکیه، امریکا و آوروپا بیرلیگی طرفیندن ترور تشکیلاتی کیمی تانینان پ.کا.کا ایله ح.د.پ آراسینداکی علاقه‌یه یئنی بیر ثبوت تشکیل ائتدیگینی بیلدیرن آلتون اوشاق‌لار داخیل اولماقلا اون مین‌لرله جانین، سوریه یا و دیگر یئرلردکی قول‌لاری ایله بیرلیکده پ.کا.کا ترورونون قوربانی اولدوغونو ایفاده ائدیب.
فخرالدین آلتون پ.کا.کا-نین بیر چوخ ترور هوجومو تشکیل ائتدیگینه، اوشاق‌لاری سیلاحلاندیردیغینا و دونیانی شانتاژ ائتمک اوچون مین‌لرله داعش ترورچوسونو حبس‌خانا‌لاردان چیخاردیغینا دقت چکه‌رک دئییب کی، بو چیرکین هوجوم‌لاری قیناماق‌دان ایمتینا ائدن ح.د.پ صلاحیت‌لی‌لری انتحار بومباچی‌لاری دا داخیل اولماقلا ترورچولاری طریفلییر و پ.کا.کا عضو‌لری کیمی حرکت ائدیرلر. بو سبب‌دن کورد آنا‌لار ح.د.پ-نین دیارباکیر ویلایت بیناسی قارشی‌سیندا اعتراض ائدیرلر. باتی ح.د.پ/پ.کا.کا یالان‌لارینی یایماق‌دان ایمتینا ائتمه‌لی و حقیقت‌لری سؤیلمه‌لی‌دیر.
